по-долу.
 (39)
 Едно дружество заяви, че въпросникът не е бил надлежно попълнен поради „непълно разбиране на въпросника“ и „неразбирането на работата на производствения отдел на дружеството“. Поради това то поиска отново да изпрати отговорите на въпросника. В тази връзка следва да се отбележи, че дружеството имаше достатъчна възможност да заяви своя интерес по време на разследването. На 3 юни 2019 г. Комисията го информира за намерението си да отмени допълнителния код по ТАРИК за конкретно дружество с оглед на установените недостатъци. Тя уведоми дружеството, че то има право да представи допълнителни разяснения. При липсата на отговор Комисията съобщи на 26 юни 2019 г., че „дружеството Ви не представи в срок необходимата информация в отговора на въпросника относно, наред с другото, финансовите и производствените данни“. След разгласяването дружеството разполагаше с още три седмици, за да представи необходимите данни и коментари. В тези срокове не се получи допълнителна информация. Поради това е целесъобразно да се отмени допълнителният код по ТАРИК за конкретно дружество, както вече беше съобщено на това дружество на 3 и 26 юни 2019 г.
 (40)
 След разгласяването второто дружество заяви в електронно писмо от 11 октомври 2019 г., че е оказало пълно съдействие, и във връзка с това се позова на по-ранно представената от него информация на 28 април и 6 юни 2019 г. В това електронно писмо също така се потвърди, че дружеството е търговско съгласно разрешителното си за стопанска дейност и че не е извършвало никакво пренасочване на продажбите. В тази връзка следва да се посочи, че само производителите износители могат да получат допълнителен код по ТАРИК за конкретни дружества. Тъй като самото дружество призна, че е търговец, е целесъобразно да се отмени допълнителният код по ТАРИК за конкретно дружество, както вече беше съобщено на това дружество на 3 и 26 юни 2019 г.
 (41)
 На последно място, третото дружество заяви, че е оказало пълно съдействие и че не участва в никакво пренасочване на продажбите. В това отношение следва да се припомни, че Комисията вече информира дружеството за пропуските в отговорите му на въпросника на 28 май и 26 юни 2019 г. Освен това на 27 август 2019 г. Комисията отново разясни на дружеството, че много други въпроси, посочени в първото писмо от 28 май, са останали без отговор. Когато крайният срок изтече, на 13 септември 2019 г. Комисията информира дружеството, че не е представило исканите документи. Поради това дружеството не предостави достатъчно доказателства за икономическа обосновка за увеличения си износ за Съюза през 2018 г., различна от пренасочване на продажбите на продукцията от други китайски производители на съдове и прибори за сервиране. Следователно е целесъобразно да се отмени допълнителният код по ТАРИК за конкретно дружество, както вече беше съобщено на това дружество на 28 май 2019 г., 26 юни 2019 г. и 13 август 2019 г.
 (42)
 Освен това, преди разгласяването, Комисията отбеляза, че трима от 17-те производители износители са били свързани с четири други дружества, като всяко едно от тях е имало собствен индивидуален допълнителен код по ТАРИК и поради което за тях се е